2013 में उनके सामने रायपुर की महापौर रहीं कांग्रेस नेत्री किरणमयी नायक थीं। उस बार भी बृजमोहन 34 हजार 799 मतों से जीते। जीत का अंतर बढ़ गया था। हार-जीत के इस अंतर के अलावा यहां उम्मीदवारों की संख्या भी रिकॉर्ड रही है। 2008 के चुनाव में इस सीट पर 22 उम्मीदवार थे। जिनमें अधिकतर की जमानत जब्त हुई। तुलनात्मक रूप से देखें तो उस चुनाव में रायपुर पश्चिम सीट से 14 प्रत्याशी और रायपुर उत्तर से 12 प्रत्याशी मैदान में उतरे। 2013 के चुनाव में तो दक्षिण सीट से 38 उम्मीदवार हो गए। वहीं पश्चिम और उत्तर में उम्मीदवारों की संख्या 15-14 ही रह पाई।